22. ΑΠΟΦΑΣΙΣ ΥΠΟΥΡΓΟΥ ΤΩΝ ΟΙΚΟΝΟΜΙΚΩΝ Αριθ. 25082 της 20 Σεπτ. 1948 Περί καθορισμού φόρου κατοχής αποστακτικών μηχανημάτων φορολογικής περιόδου 1948 – 49 κλπ. Λαβόντες υπ’ όψει τα άρθρ. 6 παρ. 3 ως και το άρθρ. 7 του ν. 1757/1944 "περί τροποποιήσεως και συμπληρώσεως νόμων αρμοδιότητος του Γενικού Χημείου του Κράτους" και το άρθρον 1 του υπ' αριθ. 19 Νόμου του 1944 "περί εξουσιοδοτήσεως του Υπουργού των Οικονομικών όπως προβαίνει εις τροποποιήσεις των φορολογικών συντελεστών", αποφασίζομεν: 1.Τον δια της πρώτης περιόδου της δευτέρας παραγράφου του άρθρ. 4 του Κώδικος των Νόμων "περί φορολογίας του οιν/τος" επιβαλλόμενον φόρον κατοχής δι' έκαστον πλήρες αποστακτικόν μηχάνημα, ορίζομεν εις δρχ. 5000 δια τα μέχρι 40 χ/μων τοιαύτα, εις δρχ. δε 10.000 δια τα άνω των 40 και μέχρις 130 χ/μων χωρητικότητος άνευ ποσοστού αναγκαστικού δανείου. 2.Την δια της παρ. 8 του αυτού ως άνω άρθρου χορηγουμένην αμοιβήν εις τους υπαλλήλους τους παρισταμένους κατά τας σφραγίσεις και αποσφραγίσεις των αποστακτικών μηχανημάτων, ορίζομεν εις δρχ. 1.000 δι' εκάστην παρ' αυτών ενεργουμένην σφράγισιν ή αποσφράγισιν. 3.Το κατά τας διατάξεις του εδαφ. β΄ της παρ. 1 και των εδ. α, β, γ και δ΄ της παρ. 3 του άρθρ. 8 του Κώδικος των Νόμων "περί φορολογίας του οιν/τος" επιβαλλόμενον δικαίωμα εξασκήσεως επαγγέλματος των ετησίων Οιν/ποιών Α΄ Κατηγορίας και των ως Οιν/ποιών Α΄Κατηγορίας θεωρουμένων επιτηδευματιών ορίζομεν ως ακολούθως: α)των ετησίων οιν/ποιών Α΄ κατηγορίας εις δρχ. 160.000, το καταβλητέον δε δικαίωμα δι' έκαστον επί πλέον άμβυκα εις δρχ. 100.000, πλέον ποσοστώ υπέρ αναγκαστικών δανείων 40%. β)των νεφτοποιών εις δρχ. 100.000, πλέον ποσοστώ αναγκαστικών δανείων 40%. γ)των αρωματοποιών των αποσταζόντων άνθη και φύλλα και διαφόρους αρωματικάς ουσίας κλπ. ως και των παραγόντων αρωματικά ύδατα ή απεσταγμένον ύδωρ ανωτέρας των 40 χ/μων εις δρχ. 40.000 δι' έκαστον χρησιμοποιούμενον άμβυκα, των δε χρησιμοποιούντων άμβυκα χωρητικότητος κατωτέρας των 40 χ/μων εις δραχ. 10.000 δι' έκαστον χρησιμοποιούμενον άμβυκα. Σελ. 252 δ)των βιομηχανικών εργαστηρίων (περί ων το υπέδ. δ΄ της παρ. 3 του εδ. β΄ της παρ. 1 του άρθρ. 8 του Κώδικος των Νόμων "περί φορολογίας του οιν/τος" εις δρχ. 1.000.000 δι' έκαστον αυτοτελές και πλήρες αποστακτικόν μηχάνημα. Η ισχύς της παρούσης άρχεται από της 1 Αυγ. 1948. 